Ալեն Շաբա

Ալեն Շաբա (ֆր.՝ Alain Chabat.   [alɛ̃ ʃaba(t)]. ), ֆրանսիացի դերասան, կատակերգու, ռեժիսոր, սցենարիստ, պրոդյուսեր և հեռուստահաղորդավար։ Սկզբում ճանաչում է ձեռք բերել Les Nuls կատակերգական խմբում իր աշխատանքով, այդ թվում՝ որպես La Cité de la peur (1994) ֆիլմի համահեղինակ և գլխավոր դերակատար։ Այդ ժամանակից ի վեր նա դարձել է աչքի ընկած կինոռեժիսոր, ով միաժամանակ հանդես է գալիս նաև որպես սցենարիստ և դերասան։ Ընդ որում՝ Ալեն Շաբան հեղինակել է կուլտային կատակերգական ֆիլմեր, որոնց թվում են են «Աստերիքս և Օբելիքս. առաքելությունը Կլեոպատրա», «RRRrrrr!!!», Հուբա! Marsupilami-ի և Santa & Cie-ի հետքերով կինոնկարները։

Նա նաև նկարահանվել է French Twist, The Taste of Others, The Science of Sleep, Happily Ever After և Kaamelott հեռուստասերիալներում։  Բացի այդ,  հնչյունավորել է գլխավոր կերպարը Shrek-2 ֆրանշիզայի ֆրանսիական կրկնօրինակում։

Կյանք և կարիերա 
Շաբան ծնվել է ֆրանսիական Ալժիրի Օրան քաղաքում։  Նա հրեա է։ 

Նրա մեդիա կարիերան սկսվել է 1987 թվականին, երբ նա Բրունո Կարետի, Շանտալ Լաուբիի և Դոմինիկ Ֆարուջիայի հետ հիմնադրել է «Les Nuls» կատակերգական խումբը։  Les Nuls-ի առաջին հայտնվելը ֆրանսիական հեռուստատեսությամբ՝ Canal Plus բաժանորդային ալիքով, գիտաֆանտաստիկ հորինվածք էր Objectif Nul վերնագրով։ Շոուն ապշեցուցիչ նմանություններ ուներ բրիտանական «Կարմիր թզուկ» հեռուստասերիալի հետ, չնայած երկուսն էլ թողարկվել են մոտավորապես նույն ժամանակ, և դժվար թե մեկը մյուսի վրա ազդեր։

Ե՛վ որպես Les Nuls-ի անդամ ( La Cité de la Peur- ում), և՛ իր մենակատարային աշխատանքներում (ներառյալ Asterix & Obelix: Mission Cleopatra-ն, որտեղ նա և՛ ռեժիսորն էր, և՛ դերակատարը), Շաբան իրեն դրսևորել է որպես եզակի ֆրանսիացի կատակերգուներից մեկը, ում հաջողվել է. լավագույնս ընդօրինակել Ցուկեր, Աբրահամս և Ցուկեր եռյակի խիստ հղումային, փոփ մշակույթի վրա հիմնված գրելաոճը և հարմարեցնել այն ֆրանսիացի հանդիսատեսի ճաշակին։

Շաբան նաև հնչյունավորել է գլխավոր կերպրպարը Շրեկի բոլոր չորս ֆիլմերի ֆրանսիական կրկնօրինակումներում՝ փոխարինելով Մայք Մայերսին։ 1998 թվականին իր նկարահանած Դիդյեի համար նա արժանացել է «Սեզար» մրցանակին՝  լավագույն դեբյուտ անվանակարգում։

Շառլոտա Գենսբուրգի հետ միասին նա նկարահանվել է «Happily Ever After» (2004) և «Prête-moi ta main » (2006) ֆիլմերի գլխավոր դերերում (միաժամանակ վերջինիս սցենարի հեղինակն է) ։ Մարմնավորել է Նապոլեոն Բոնապարտին 2009 թվականին նկարահանված «Գիշերը թանգարանում. Սմիթսոնյանի ճակատամարտը» ֆիլմում։

2022 թվականի նոյեմբերին Շաբանը հյուրընկալել է Le Late avec Alain Chabat հաղորդաշարը TF1- ով, որը 10 դրվագով ընթացել է 2022 թվականի ՖԻՖԱ-ի աշխարհի առաջնության ժամանակ։

Մրցանակներ և առաջադրումներ

Մրցանակներ 

 1998 թ. - «Սեզար» կինոմրցանակ «Լավագույն դեբյուտային ռեժիսորական աշխատանք» անվանակարգում՝ «Դիդիե» ֆիլմի համար
 2005 թ. - Gala NRJ Ciné Awards մրցանակ՝ «Լավագույն կրկնօրինակում» անվանակարգում՝ «Շրեկ-2» ֆիլմում գլխավոր հերոսին հնձյունավորելու համար

Առաջադրումներ 

 1996 թ. -  «Սեզար» կինոմրցանակ «Լավագույն դերասան» անվանակարգում՝ «Անիծված սիզամարգ» / Gazon maudit ֆիլմում տպավորիչ դերակատարման համար
 1998 թ. - «Սեզար» կինոմրցանակ «Լավագույն դերասան» անվանակարգում՝ «Դիդիե» ֆիլմում տպավորիչ դերակատարման համար
 2001 թ.-  «Սեզար» կինոմրցանակ «Երկրորդ պլանի դերի լավագույն կատարում» անվանակարգում՝ «Le Goût des autres» ֆիլմում տպավորիչ դերակատարման համար * 2001 թ.-  Եվրոպական կինոյի մրցանակ՝ հանրության կողմից լավագույնը ճանաչված դերասանին՝«Աստերիքս և Օբելիքս» / Astérix et Obélix : Mission Cléopâtre ֆիլմում տպավորիչ դերակատարման համար
 2007 թ. -  «Սեզար» կինոմրցանակ «Լավագույն դերասան» անվանակարգում՝ «Prête-moi ta main» ֆիլմում տպավորիչ դերակատարման համար

Ֆիլմագրություն

Ֆիլմ

Հեռուստատեսություն

Ծանոթագրություններ

Արտաքին հղումներ 

 
 (in French) Interview of Alain Chabat. Artistik Rezo. 2010-06-15.

Ֆրանսիացի սցենարիստներ
Ֆրանսիացի կինոռեժիսորներ
Ապրող անձինք
1958 ծնունդներ